
HA KI NONGPULE 


Nongpule Baieit, 

Nyngkong eh nga pynpaw ia ka jingsngewnguh 
ia u Blei Nongbuh Nongthaw ba nga la lah ban 
pynmih pyrthei ia kane ka kot poitri Na Khriang 
Ka Dohnud. Kane ka dei ka jingpyrshang ba 
nyngkong jong nga ban pynpaw pyrlhei ia la ki 
jingsngew lyngba kane ka thup poitri. Hooid, dei 
ka jingkyrshan lem jong phi ki nongpule ban pule 
ia ki kot jong nga kiba la mih ha shwa ba nga la 
nud ban pynmih sa ia kane kawei. 

Ki katto katne ki poitri kiba don ha kane ka 
kot ki long kiba nga la thoh la slem bah naduh ba 
nga dang pule College kata ha ki snem 1978-79. 
Hynrei don pat kiba nga la thoh ha ki snem 1993- 
94 bad 1995-96. Te haba nga la lum ia ki baroh 
nga shem ba la lah ban pynlong ia ki kawei ka 
thup. 

Ban thoh poitri kam long kaba eh, ha nga hi 
nga shem ba don kam ka jingpynleit jingmut, 
jingmut dur bad ka jingsngew balung ha la ka 
dohnud. Kaba kham kongsan eh ka long ba u ne 
ka nongthoh poitri ki dei ban sngewthuh shai ia 
kaei ka phang ki kwah ban thoh bad iano. Ryngkat 
kita donkam ruh ban tip shai kiei ki jait poitri u ne 
ka nongthoh ki kwah ban thoh. Nga mut ia ki dur 
ki dar lane form jong ka. 

Lada ngi kwah ban thoh i'a ka lyrik ngi dei 
ban sngewthuh ka jait lyrik kaba kumno - ka 
sonnet, ka ode ne ka elegy? Lada ngi kwah ban thoh 

la ki narrative poem pat ngi dei ban sngewthuh 
kino ki jait, ka epik ne ka ballad, ngi kwah ban 
thoh ia ka ha kano ka rukom? Halor jong kane ka 
mat ngi ki nongthoh ngi dei ban sngewthuh shai 
kdar ia ki forms ne ki dur ki dar jong ka poitri 
ryngkat ki jingthew jingwoh bad ki dew ki tara 
kat kum ki ain thoh poetry. Wat la ki poitri ka 
juk mynta ki pynkylluid met ia lade da kaba iaid 
iait ia ki ain thoh poitri ban nym pyrkhing eh ha 
ki jingthew, ki dew bad ki tara, pynban ki bat hi 
i a ka nia ba ka phang kren ka long kaba donkam. 

Kane ka thup ka don ia ki jait poitri ba pher 
ba pher, kata ki katto katne ki tnat jong ka lyrik 
bad ki ballad de. 

Nga lap ba ia ki jingsjngew lah ban pynpaw 
kham bha ha ki lain jong ka poitri haba ka dohnud 
ka kyrsoi la ki jingsngew balung mynsiem. Ngam 
lah ban iaid lait ia ka bor ba phylla ka mariang 
namar ryngkat ryngkat bad ka la rah lang ia ka 
dohnud balung bad ki khriang ba phaloh ka 
dohnud ban pynpaw shabar bluit ia kita ki 
jingsngew. Nga shem ba ka mariang bad kiei kiei 
kiba don ha ka ki ktah ia ka dohnud balung bad 
ki rah joit ia ka mynsiem ba kyndeh ban thoh 
poitri. Toi lada lah ban khot ia kaba kum kata da 
ka jingpyrsad mynsiem; kata ruh ka lah ban 
donkam kum kawei na ki mat ka thoh poitri. 
dynrei ka jingmut dur ka dei ban kham khraw la 
ka long ba ngi mut dur ia kaba la leit ne ia ka 
nynta ne ka lashai ruh. Nga kynud te na ka 
dohnud baroh ha ki sur ka poitri namar ka poitri 
ta lah ban rah pat ia ka jingmut dur ka mynnor, 
<a mynta bad ka lawei. 

Nga kyntu namarkata ha phi ki nongpule ba 
haba phi pule ia ka poitri, iangam lang ryngkat 
bad ki kyntien ba u ne Ira. nongthoh ki pynpaw khnang 
ba kajingmut durjong phi kan iajan lane iadei bad u 
ne ka nongthoh. Dei hangta kein phin lap ia ka 
jingbang ban pule poitri. 

Kyntang waiwot, nga ai khublei ia phi ki 
nongpule baieit, ba phin nang bang ka pule kot 
Khasi bad ban shim khia ba ki kot Khasi ruh Id 
don ka dor bad ka khubor ban iathuh ha phi ki 
nongpule. Nga ai khublei ruh ia ka iing ka sem 
jong nga namar ki jingkyrshan jong phi ha ki por 
baroh. U Blei Un kyrkhu ia phi. 


Nongthoh, 
(S. Dkhar) 



GOLF-LINK BA NGA IEIT 


Madan Golflink ba pawnam tarn 
Pha khring bynriew baroh, 

Mariang ba tngen da phlang jymgam 
Nujor bad pha ym lah. 

Don ma kiba nujor ia pha 
Madan Golflink mynta? 

Pha kylla lei la dur barim, 

Ba shun bynriew ia pha? 

Ki ktah mationg jinglong sotti 
Ba mariang ka pynkup, 

Da bitor long ki tied lathi 
Pha pang pha pait dohnud. 

Ujor pham nang pha leh kuman, 

Kum dieng shain doh pha shah; 

B’u khun bynriew da kam bymman 
Da kput ia pha u shoh. 

Ka Iyer ba phieng ka sdang iwtung 
Ba thynriew ling la bun; 

Ki kseh ba heh bad kiba lung 
Ki ngat ha kti nongshun. 

Ko mei mariang to da to ker 
Kum ha ki sngi barim, 

Wat ai ba kti briew kin ioh kner 
la burom ba kin shim. 

Bynriew kylleng ki ong "pynneh 
la spah ka Mei mariang" 

Lada baroh ngin ia pyneh 
Golflink ruh kan tyrsiang. 

8. Dang don ka por, ko khun ka ri, 
la ri to sumar bha 
la 'seh lung ba dang san dang khie 
Kum khun la jong to da.. 

LUM KYLLANG 

1 . Jingitynnad ha me ki sah 
Kynjreng ko Lum Kyllang, 

!a dohnud briew shisha ki ktah 
Ryngkat dolinud ba klang. 

2. Me khring ia nongjngoh kai ban peit 
Mihngi, shatei, shathie, 

Don parom ha lyndet ban kheit? 
Haba dohnud ka kie. 

3. Kin'e ki lok jasong ki sei 
Ynda la poi ha kliar, 

Kiwei pat ia ki lok ki kbei 
Kiew bran, kpoh la har har. 

4. "Ap seh, satang shipor la poi” 
Shadem la kum ban bthei 

"Ba thiep eh, ngim lah ban poi kloi" 
Jingthait bym don pyrthei. 

5. Suki ha ban da poi hi tiap 
Ki pat ha kliar lum kram; 

"Ai um", ki ong "wow ngi la i'ap" 

Ka ja ngim pat treh bam. 

6 . Sa shiphang ynda la jah thait 
la rkhie ia kmen sadhai; 

Jasong baroh ia khleh lut khait 
Doh sniang, masi, ktung, dai. 

7. Hadien ka bam, sa ka shon dur 
Baroh ki liang u lum; 

Mihngi, ki tai ki lum don dur 
Shatei, sepngi sharum. 

8. "All lum Kyllang, ngi sngewpyngngad 
Ki Iyer kynjang ngi ioh, 

Dei tang na me ngi ioh ban mad" 

Me don hok ioh iaroh. 

9. Me don la jingiwbih bathiang 
Bad dur ba ilynnad, 

La pher kiwei na me Kyllang 
Me te me long kynrad. 

10. Mariang ia me ka thaw phylla 
Ba kum kiwei mem long; 

Ka dur jong me ka khring shisha 
Dohnud briew na tyllong. 

1 1 . Khublei Kyllang nang iai i'eng sah 
La nam ba me la ioh; 

Kynjreng pateng junom kan sah, 
Pateng bynriew baroh. 


SNGI BA LA LEIT 

1 . Ka sngi sha tduh bneng ka sdang ban jah noh, 
U Bnai ruh hangtai u la sdang ban jngoh; 

Dei hangne keih ba ia jabieng la pyoh 
Puson ban kynjoh ia Sngi b’la leit noh. 

2. Dei kine ki Sngi ba dohnud u phot; 

Haba poi kynmaw nga sngew kum ban khot 
Hynrei tang ka mgai ban thie ia jingkhot, 

Ban pyndap jingthylli dohnud bla phot. 

3. Ko Sngi ba la leit, wat pynkynmaw shuh 
Shisien tang ha phi la dohnud nga buh, 
Tyngkhat phi wan 'lei ia dohnud ban tuh? 

Ne phi wan sha nga tang ba phin tynjuh? 

4. Nga ngeit skhem phim wan bad nga ban shong duh 
Mala aiu re ia nga ka iathuh, 

Ba sngi ba la leit long tang jingtynjuh, 
la dohnud jong nga phi wan pynkynduh. 

5. Ko mynsiem jong nga, synshar la jinglong 
Ban nym pynpang shuh dohnud ba la mong, 
Kan long leh nohei ban prong ne ban khlong 
Ia Sngi ba la leit ban pynphai tyllong. 

6. Sha ki lum ki them bunsien nga iai ang 
Nga iohi ki thie jaka ba i thiang; 

Bunsien te ki dei jaka ba nga bang 

Hynrei mynta, por kam shah shuh ban shang. 

7. Nga peit jawdud te ia ki kjat sngi ba noh 
Ha ki thie ki lum kumno ba ka doh, 

Ah ba ngan da lah sa shisien ban kdoh 
Sha ki sngi ba la leit bad hangta ngan snoh. 

KA BALLAD U LAN 

1. Lan dei u khun binong bishon 
Pyrthei um ju pyrwa, 

U shang jaka puta ka sor 
Marwei um ju salia. 

Ki lok ba bun u don kyrhai 
Tang por janmiet u treh, 

Mynsngi bad ki um kwah laid kai 
Don jaka ba u tbeh. 


2 . 

3. Ki lok u La n ki phylJa lut 
Balei b'u leh salia, 

Khamtam ha b’u phong da ki sut 
Bad ki um juh satia. 

I "Mem tip ko bieij" ong pat u Dan 
"Ngi dei u rit u ria, 

Bad ngi u duk shano un jan 
Tang h’i por tan kyripi 

> "Oh! kumta pleng" ong pat u Ban 
"Kam pher buaid ngi long; 

Arsap kum u te mar ngin shlan 
Buaid kynthei rong phong". 

o. Shynrang kynthei um ]u salia 
"Ngan long ma nga u Syiem, 

Ngan thied baroh da ka Tyngka 
Ha khmat tyngka km liem". 

/’ Jingieit ha u long khiew jakai 
Kum mar tad dor u thied, 

Phiang phiang bam sih u kylla kai, 
La long rynieng pynsmiej. 

3. "Pang AIDS"! u ong "dei tang ki biej 
Ngeit khana puriskam", 
la jingpyni, u ong “ngeit biej”, 

U bein um pyntrei kam. 

9. Ka tyngka te ha u ka shlei 
Ban pynsngewbha la met, 

Bai dud ki khun te um ju bei 
Ha men kmie u bynshet. 

10. Mynmiet u byrngem kum 'laren 
Jabieng ba la ar pnat 

Kyntien b’u khlei bym long iakren 
Ryngkat ka shoh ka dat. 

11. U ju kop kai, sha ka u phai 
Nga lah ban khur katno; 

Men kmie bapli jubab kam ai 
Un sa kylla laxio? 

12. Ka bor iai shah kynthei ka long 
Jingiatip lem um don, 

Jingeh jong ka jingim ka prong 
Hynrei ha u kam shon. 

13. "Wow Mei" u Dan "Kynjik kynjak" 
Lan iehnoh la ka tnga? 

Ka Snieh Bombay u Lan u ngati 
'"Lei u leh biej kumta?" 

14. "Sa xa uto", ong pat u Ban 
Jingsneng u khein thala; 

Bainong un ioh ba u kwah than 
U ong "dei tang khana". 

15. Jinglong rangbah la jan ban kut 
Sangsot Lan um pei phang 
Jinglong tymmen kane la bud 
Tnga shibun, khun te j'ngan. 

16. Dei tang na daw jingleh kam kai 
U Lan lanot u shem, 

Ha spah rongphong, kylla 'riewkai 
Iuh roit jingieit ba tlem. 

17. Ban phai ling khun um lah shuh te, 
Bym banse lad ka wad, 

Kynthei ka tieng ki khniang Bombay 
Jingieit ioh dang don lad. 

18. Jingim u Lan long ba suda 
Kwah hi le 'n leh kumno? 

Kum khiew thylli mih jingsawa 
Lanot la ban katto! 

19. "Business" ka hiar kynsan shisha 
Kyndit, h'ei un bynshet? 

"I Mei ngam don shuh kum mynshwa 
Ne pa ngam lah ban klet". 

20. Sangsot rangli Lan u bynhiaw 
"Dustur Khasi ngam ngeit" 

Jingim long thik kum bneng ba mgaw, 
Shipor ka rang pynbiej. 

21. U Pyrthat rkhiang ia bneng u tied 
Jingbakla um treh phla 
Jabieng u Lan la kum ban thlieh 
Mynta babe kylla! 

22. Hu-hu teng teng u kynud kai 
Da sur kynud phareng, 

la dur jingieit kaba janai 
U ong, 'long sentiment". 

23. Tang khyndiat eh kiba sngewthuh 
Dei ki lok ba marjan, 

Ki jain b'u phong ruh kim biang shuh 
Ym dei ba jain ki ran. 

24. Balei raikhoh kumto u Lan? 

Baroh ki ia khana, 

Baroh ki K u ngop u shlan! 

U briew ha jingthala. 

25. Jingtm u Lan ka ishong syier 
Hangno lawei shisha? 

Ki lok ki kiar jingtieng ha tmier 
Koh dei b'u pang kynsha. 

26. Kumta kein hep da sximar bha 
Jali jaum 'tien khlein 

loh ha 'tien ieit phi bieit ruma, 

Ktien phlan duman wat kheih. 

27. Lada jingieit ba phi la khlei 
Dohnud kan dap pura, 

Kin long shisha kum ktien shong blei, 
Khlem mad jinglong suda. 

RISHOT KA RI 

1 . Kine ki khun ka ri urn snam 
Ki tur ka um ka ding; 

Teng teng ki klet burom ka nam 
Ha hok ki ieng pyrkhing. 

2. Ko rishot ka lawei ka ri 
Pynbeit ia jingkylla, 

Ka Ri ka khmih lynti na phi 
Ba kruin la bean ia ka. 

3. Phi shim ia u boitha ban niah, 

Wat sheptieng kum longshuwa; 

Lieng la jan ngam wat nym ioh thiah 
loh lieng kan poi ruma. 

4. Dei tang ha phi lawei ka shong 
Ko Rang satar ka Ri, 

Pynieng la Hok, jingeh to prong 
Phi mynta ieng joit hi. 

5 Wat nym leh syarn, ka Snam ka ud 
Ieng rangbah da mynsiem, 

Wat shong kli kti wat long khawpud 
loh shong thap yn pyntriem. 

6. Kumba longshuwa, ki syrwet ksiar 
U ieh ha phi mynta, 

Phi ruh to rah khubor ba iar 
Sh'u para ri shirta. 

7 Lei ngin shongsyier pneh ri la jong 
Ko khun ka ri um snam? 

Tur ia jingeh long katba long 
Riti ka hok to piam. 

8. Ri baieit ri shongsbai longshuwa 
'La ri “lei ngin kynran? 

Sa shisien khun ka ri man bha 
Rishot ba skhem kyrshan. 

LA J1ED 

1 . La jied ia phi kyrpang ban leit 
Mihkhmat na la ka ri, 

U Rang-dajied i'u soh ban kheit 
Ban ithuh ktien Khasi. 

2 . Ka nam phin rah ha khmat pyrthei 
Namar ka ktien la jong, 

Kum u rang said rangthew ba trei 
Khlem tyngkai la jinglong. 

3. Ka Sahitya Akademi 

Ka dang khot ieit mynta, 

Khie leit xasaid wat nym aili 
Wan rah khubor babha. 

4. Kitbok kitrwiang ma ngi ia phi 
Ki kam baroh kin bha, 

Kumba la thoh ha ka shithi 
La don ha agenda. 

5. Ka arphew wei kan long ka thong 
la ktien Khasi nylla, 

K 3 mtien iasaid ha phi ka shong 
Jingjop dei ka Lama. 

6. Khublei leit suk sha shnong Delhi 
Ngin ap ia ka khubor; 

•Kane kan sah ha histori, 

B'la jied ia phi Kaitor. 

U SAIPAN KREN BRIEW 

1 . Saipan kren briew ha man ki khep ki kam 
Khlem u, kim lah, kim khih ki shong kuman 
U Dieng sympat bym pang ba pyntrei kam 
Pynsyaid i'u briew, haba pla ka lait lan. 

2. Babu phabu ha sor kumta ki mlien 
Thymia u lam u ksai u shu bud beit; 

Ki rit kyrdan ruh te, ki pun jingkieng 
Dumok phi nud, haba nuksa ki peit? 

3. Tang biang shi met. kiwei pyrkhat ym don 
Kam barit eh, "ap shwa khyndiat" id ong; 
Sngewthuh kim kwah, haba ym don ka mon 
Ha jing-lui-lui synei Id nongkyndong. 

4. Baroh ki mane blei la u Saipan 
Naduh shynrang kynthei la mon ki dem, 

I'u rit u ria kumta lanot ka ban 

I'u khun binong te em ka dei ka ktem. 

5. Ka por kiwei kam long ei ei ha u 
Ka tuh da bun ki ia haba kim shlan; 

Hynrei lada ki nud ai lad ia u, 

Ki kam kim ju sah teng ki her bran bran. 

6. Nongkyndong lui lui tyrwa tang ka sha 
Laiphew pela ka sha, kam dang shiteng, 

Ki la dum buit tiaw la duh sngi duh ia 
Saipan b'la synjor, wow! ki ang tyngheng. 

7. Mynta kumta seh mo ka laid ka kam! 

Ngin ioh lak naei ban pynsyaid 'i'ar pdem? 
Ngi mut nongtrei dei ban leh la kam ram 

U Saipan u phnieng shangkhawiah um rem 

8. Saipan u pynshlur te i’u briew ban tur 
Ki harjait jingawria u shlan ban leh 
Byrsieh ym tang ia u hynrei ia kur, 

"Salia i'ano”, u ong, "Saipan u hell". 

9. La heh ne rit kamai da la umsyep 

Kam pher ia jinglong briew ban pynkyrpang 
Ban heh Saipan da ka bam sap bam klep 
Ringswai mynsiem, wat la ka kpoh ka kdang. 

10. Don lad ban kli noh i’u Saipan bam klep? 

Ba jait bynriew kan pynieng biang la hokl 
Sdang na lade shwa ba ka sngi kan sep 
Wat ai Saipan ia phi un ong "Kp lok". 

KO JINGSUK 


1. Ko jingsuk Ri nylla shano phajah mynta? 

Khun Khasi la sakma ha la ri taid ruma 

Ha ki khriangjong ka wah bakhahsnam phajah mgai, 
Na ki krem bad ki kroh, pha leit rieh khlem wan phai. 

2. Pha synshar lut pyrthei, myn haba dang kynthong 
Naduh thian haduh jrang pha phikir loh berong; 

Khun bynriew um pyiwa ba ka don ka jingsuk 

U trei smat te mynsngi, mynmiet pat u thiah suk. 

3. Mynta pat pha sheptieng fu bynriew bun jingmut 
Tang kakhkeh u kohnguh, ka mynsiem pat kakput; 
Don ba nud ban shaniah Tu bynriew kum uta? 

U tap khmatia lade , daki jam Song u da. 

4. U pynap da ka wait, dasuloi ialui- lui 

"Sei ngaong, loh nga dung loh nga siat wat mudui "; 

Dang don ma ban sngew shngaih ha kane te kajuk? 
Juk kwah rhah, juk kwah spah, juk kwah suk, ym jingsuk 

5. lap u duk, ban ioh bam u hap shang har muluk 
"Ale seh shong bad nga", u pyrta, "Ko jingsuk 1 ! 

Uba don u dang shied da jingkjit na kiwei, 

Snam ba long riiaqglcuhiw um saJia ka tuid eL 

6. Ka tyrut ka pasiaw xa uta khwan lalot 
Hok shongblei, Ri Khasi ki kylla long mulot; 

"Wat aili, khun jongno, kur la jong tang ban ioh" 

Pyrta tdei, natymmiang, mynsiem dap niangraithoh. 

7. Ktibajrong, tat u Jam, kakrenbriewrxakhrumnriq 
Jingbam sap haki kam bynriew um tieng um snriq; 
Khzxxat ka ai dak fu briew ba don ei ei shata 
Shangkhawiahkidaphnieng ricwhxihxi 'riewshida. 

8. Ia u duk ki tieng lap ioh pan, ioh u shim duh 

Da tyngkdong ki phai dien da 'mat dong ki peit suh, 
"Heh" ka eh bakin ong, tang ka ioh te ki tnoh 
Kim map naphang lin kim kwah tip naei u ioh. 

9. Kojingsuk dang don ba dang kynmawieitxapha? 
Ka'fyrut mart ma pha, ia jyrsieh ba kynsha, 

Wat la don ba byrsieh ri um snam 'hi u kpa 
leng rasong sa shisien, khun Khasi khun khara. 

10. Lada pha shu jah mgai, khun bynriewun lap klep 
H'u ingkhong shyllangmat, uba khwan tang shi met; 
Hok jong pha sa shisien, leng dawa man ki trep 
Lama Jingsuk jong pha, ai kan ieng ha la khet 


U WOMPHEIN 

1 . Tring-tring telephone te kynsan ka new 
Ka step hynniew Nailar ’dai phew hynniew 
Kynsan ka khubor ba kthang ka iathuh, 

U Wompheih ha ngi mynta um don shuhl 
Kyndit te shiphang kumba iuh tdong bseih 
Kum dew ka dohnud ummat ruh ki jreih, 
'Dongkor bym lah ngeit ia khubor b'la phah 
Don kyntien ban batai, dohnud bla phiah? 

2. 'Kumno, ne mynno, don bun ba kylli 
Ka mih na baroh ba shaiong ia ki, 

Ki kjat ki her stet ban tip jingshisha, 
Wompheih tun don shuh, ym dei hamsaia, 
Pyrthei ka la dum kum lyput ka Sohra 
Riewkhraw ri la duh, kane jingshisha, 

Balei ko jingkhriat ba neh sah shi rta? 

Ia Wompheih pha bat ban pyjah kum Sisa. 

3. Kern noh te katto mynsiem ka la dkut 
Ka her noh aha dwar u Blei da jingmut; 

Ma ngi seh hangne dohnud kaba pang 

Ka sahnud, bynnud da jingsngew tympang; 
Sah tang jingkynmaw bad sur ki ba tmang 
la kam ki jong u ha sur mei mariang 
Ka Rngiew ka jong u, ha ngi kan iai paw 
Kum 'tiew spong Jain khor ha burom u paw. 

4. Ki kyntien jong u ki kyntien biria, 

Nongpule jong u kim tip u phulia 
"Ngin sa iakynduh lada ngam iapduh, 

Lashai hapoh Idas ia phi ngan iathuh" 

Ka sur ka jong u riew kum mawsawa 
Ka 'dong kor jong ki bunsien ka sawa, 

Babu ba ieit eh mynta ngim ioh shuh 
Ym don nongmih pli ia u ngi la duh. 

5. Une mawnongrim te ia u ngan buh 
Ngan hiew tang baroh katba nga kynduh, 
Jingkhraw ka jong u Lurmiet tbeh jingshai, 
Kum u khlur phymai, Hira mawlynnai. 

Mano ban klet shuh ki kam ba shongsbai? 

Jait byruiew u trei, lade, urn tyngkai, 

Ka pyrthei ka tip u suhsieng iwbih, 

Tiew dohmaw u dei dohnud u pynkhih. 

6. Ha sngap kein mynta, na sdang ngan niewtang 
Ki kam u Womphein to sngap kiba bang, 
Jinglong ba shisha na bynta ka ji 

Ym ktien phlan duman kein, don nongsakhi. 
Nongkyndong u long na Shnong Baratp 
Duk n&oi, masi u sharai shato, 

La patlun shyrked u phong um sarong 
Kjat khlem phong juti ia raieh u prong. 

7. Shi tarik Naiwieng ka snem laiphewphra 
Ha shnong Barato ia Womphein la kha, 

Sha skul u kwah eh ba un ioh pule 
Dung kura, u khaw j ingthmu ban sule. 

Dieng pyngkiang ki phnieng hajinglong khynnah 
Kum kyrteng um tieng u ialeh pyrshah, 

U tur ia raieh u don la ka thong 
Haba mon ka jwat, ia jingeh u prong. 

8 Ka hynriew phew ar dei snem ba Womphein 
U la laid lyngba khyrdop nar ba triem, 

U iakhun tyngeh la um ioh leit skul 
Sting lyngkor i mei, minot u kiew shlur. 

San snem pat hadien, hynriewphew hynniew 
U Womphein kum khlur ka bneng bym lah niei 
U phymai ha la nongkyndong ba rit 
Ba kyrdan BiB., ioh da jingsngewrit. 

9. Baroh ki pyrto 'khynnah ap masi'l 
Ba raitoi mynnor, mynta u pyni, 

Kyndoi l'i ja kpoh u trei showkidar 
Nuksa ba u sei h’u Khasi ba iar. 

Shuh shuh kiwei pat, ki kam, u bynrap 
Kam thoh kot khubor kiwei u iarap, 

Tad haduh b'u ioh ia kyrdan EmE., 

Dohnud ka shlei miar da ummat ba kie. 

10. Nangjwat te ka thong jingialeh nang skhuin, 
Womphein um ju dom u wiat te rymmuin, 

U tip ba ka kliar kane la jan poi 
Jai jai te u bthei kum wahduid kyrsoi. 

Bad kyndit une ha snem phra phew ar, 

"La ioh Ph.D Womphein", ki phawar 
Hoi kiwi ba risa ka shnong Barato 
Ba la ioh doktor nyngkong, ki pyrto. 

1 1 . Na shakri sorkar, sha ka kam hikai 

U Wompheiii u sdang ia jingim thymmai, 
Hynniew snem ki laid tang ha Sankardev 
Sa khathynriew snem ha NEHU u dep. 

U la long Nongseng ia EmE Khasi 
Bad ruh ia ka seng ki nongthoh Khasi; 

U Kritik u ieng kum u nongsakhi 
Implanter bad ruh Ropeka pyni. 

12. Dang ha rta ba tlem u Wompheiii u sei 
Khulom ksiar ba nep u khlem pynsepei 
Snem hynriew phew wei u sei te kawei 
Sumar na ki Nonghikai Bakla, hei! 

U pynbud mar mar na bynta jong ki 
Sa Matrik Khasi Poetry Made Easy 
Saw snem pat hadien mih sa lai tylli, 

Ka Mied Badum Kan Jah namar jong phi. 

13. Ki ar pat dei Ka Juh Ka Bor U Blei 

U Jisu Khrist U Pdiang ia ki Nongpop, hei! 

Dang bun bah shadien ngan thoh bad ngan mew 
Ki Sur N J Ka Duitara Ksiar h’riewphew h'niew, 
San snem kynthih pat u Worn u pynpaw 
Meghalaya Year Book jylla u pynksaw, 

Naduh h'niewphew wei haduh h'hiewphew san 
Kumno Yn fatrei . . . sa kawei u ksan. 

14. U don ruh byllai ki para nongthoh 
Sha ksyuh ka thong ba kloi ban kynjoh 
Uwei na ki dei te u para kher, 

la William Wordsworth, John Keats ki ia share 
Nang tyllun ka por, jabieng ka nangproh 
Jingbishar ba bniah ban thew ia nongthoh, 

U sei Ka Poetry u O.M. Wahlang 
Ha h’hiew phew hynniew ban ia iohi lang. 

15. Nangta u ioh ksai bad bran u bud dien 
Ka Poetry u Primrose Gatphoh ka sien, 
Hangta la iadei h'u khnam u ba shei 
Ha sohpdung Ka Jingbishar Bniah la dei! 
Kane te ka mih h'iiiew phew khyndai 
Hadien ba u Worn u khan haduh lai 

Ka sia kam pat lut, khulom ksiar u Worn, 
History Ka Ktien Khasi, dang kodom. 

16 . Dei ha snem phra phew ba Worn u shong shit 
Da jingieit la ktien ba dei ban pyntbit, 

Na ka Hyndai Sha Ka Lawei u phai 
Ka Jingpule Kyrpang ha ngi u ai, 

U jngi ruh sha thwei ka mut dur mynnor, 

Ka Burom Ba La Jah ka don la ki jor 
Ka ishu khatduh Almanak Jylla, 

Meghalaya Year Book kyrteng jong ka. 

17. Ka snem phra phew wei ka snem ba kmen tarn 
Jingangnud Womphein la ioh pyntrei kam; 

Ka dei ruh ka snem ba EmE Khasi 

Ka la ioh ban plie ha skul bah jong ngi. 
Jingmutdur ba khlaih ki syrtap jabieng 
Khleh sa ka tip ain, Womphein um sheptieng, 
U sdang thaw thymmai Samla Nongkyndong 
la nuksa ba bha ba nobel ka phong. 

18. Kat nang thew sawar katta nang shai kdar, 
Shaphang Ka Novel ka snem phra phew ar 
La dei ruh ban nang bad tip ia ain thoh, 

ABC of Paper Writing, u thoh. 

Ym pat biang pura ban tip tang khana 
Donkam sa kawei, kata dei drama 
Kumta phra phew lai dei Ka Mahadei, 

Ba Womphein u trei bad pynmih pyrthei. 

19. U Mawjam sha kliar ia samla pule 
Dang donkam ban tei te naduh nangthie, 

Te ha phra phew saw u nongthoh u don 
Sa HSLC Khasi Paper I, 

Ban tbeh jingshai shuh ia samla ba ieij, 

Ha snem phra phew san d'U Prew u pynsmiej 
Da Snap Bishar Brtiah ban kdew jingshisha 
Ym don kynthoh briew ne ban shu wohnia. 

20. Sa shisien ha ka snem phra phew hynniew, 
Mih pyrthei kham heh ka kot jong U Prew 
U nongthoh u sngew ba ngim pat tip lut 

la jingthoh ba beit ktien Khasi kam kut; 

Ka Grammar ka thew ia ktien kaba im 
Bad Khasi Lit' Theory and Criticism. 
laiong phra phew h'niew Khasi Studies u ban, 
Haduh u Nohprah snem khyndai phew san. 

2 1 . Ka Kwah Bym Ju Kut u ai pat ha ngi 
Shaphang Ka Ktien ruh bad Khasi Poetry . . . 
Tang shi met um hun u khot kiwei de 

Ha khyndai phew wei Na K’wei bad Na Lade, 
Ha khyndai phew lai u nang iai pyni 
Halor nongrim Ka Jinghikai Khasi; 

An Introduction to Lit'ry Research 
Ba Womphein u thoh, tih bad u research. 

22. Ha khyndai phew saw sa jin saw u ksaw 
Ha ktien nongwei la jingtbit u pynpaw 
An Introduc'n to ‘ristofle's Poetic 

la nongrim ki Greek ha ngi ruh u ktik. 

Kawei pat Research Methodology 
Ban pyntbit ia samla pule jong ngi 
Five Poetic Technigues sa kane ruh ish, 

U thoh ruh ia kot Khasi Through English. 

23. Para nonghikai kum para u khroh 

Ban ia pynnoh lem l'u synniang ka thoh, 
Ha Ki Sngi Jong Ngi BiB ki pule 
Na bynta jingtip ba bniah ban sule. 

Dang byllai kyrhai bad bun ki syrwet 
Wat ngi la sdang klet La Dkhut U Sohpet 
Kane ka kut na Burom Ba La Jah 
loh ngi shaiong ngain bad lynti ngi jah. 

24. Kiwei pat ki kam ieit ri u bynrap 

Da jingsngur mynsiem la ktien u ialap, 

U da thrang hir ban ithuh ktien Khasi 
Da kynhun Sahitya Akademi. 
la u te la jied ban mill khmat nangne 
Sha Delhi un iasaid kam ban sule 
Haduh mynta ruh ym long kam satia, 

U leit da sahnud mano ban salia? 

25. Lada ia la ktien la ithuh shisha 

Jait bynriew rit paid ngim long shuh mynta 
Mynsiem jong u ruh kan shongsuk kynjai 
Ba ia jingangnud jong u la bujai, 

Dang don mo kum u ba ieit ia la ka ktien? 
Tiew pathai khubor jait bynriew la sien 
Ha man la ki khep ki kam ki kynduh, 

Ngi nam te kyrteng Womphein ngi la duh. 

26 . Ban niew tang ngam lah, nga jaw ki mnmat 
Womphein ba ieit eh na ngi u la khlad, 

U buh nam lade da ki kam u leh 
Hangno don kum U kyrteng ban pynneh? 
Kam ba U la leh ngi nam bad ngi niew 
Sah tang jingkynmaw ha mgiew bym lah thew 
Te khatduh iawai u waidong ngan ai 
Da kyntien wai wot ia u ngam tyngkai. 

27. Shongsuk kein hangto bad ka mei ka law 
Wat la ngi bynnud bad mynsiem ka diaw 
U long u 'new. ngeit urn lap sah shirta, 

Te ngin dukha lei? Kata jingshisha 
'To khie phi nang jam aha ahiliang duriaw 
La deiti ngin leh, la phi ngin kynmaw” 
Mynsiem ka jong phi kan loh jingjah thait 
Shaduh bymjukut ha Snam ba la sait. 

EPITAPH 

Kumba la long te ka Hukum ka Bor 
Hangne Womphein un thiah jah thait shipor 
Jingshai Bneng ha u dang step kan tyngshaih 
Ynda turoi bneng kan rwai bad pynshngain 
Ki Kam ba khraw ha pyrthei u pynpaw 
Un pynkhreh ling shongneh burom bakhraw 
Un nym thait nym sliang shuh junom un her 
Sha ling U Kpa ha kut shadem Un kner. 

UNOA 

Man la u briew jinglong bapher 
Ma phi ma nga, ma u ne ka 
Ki sap ki phong ha u ki mer 
U Blei la ngi la sam bynta. 

Nongmang u don uta u dei 
U Trai Nongthaw u Trai Nongbuh, 

U briew ban hynkok te ym dei 
la la ka bhah ba Blei la buh. 

Ka mat 'mationg wow jingjyllei! 

La eh shisha te ban sngewthuh 
Nangno ka jot hangno ka pei? 

Da bishar briew ym sngewthuh shuh. 

U khung la jong une long ngain 
Tare ruma wat haba shai, 

Ka rkhie tohhoh bad ka sngewshngain 
Klet noh ia la ki ktien shongsbai. 

“Kum. nga ym don da kumwei pat" 
Tang kiwei imat kiba tlot, 

Hynrei ynda ki san irat 
Kum shiah ba sahkut ha u pdot. 

U nga khatduh u khan de jlang 
“Pleng dei tang jingkop pia jong nga”, 
Jingtrei jar jar ki kham tyrsiang 
Ban paw kham bha ban ia u nga. 

“Kiwei ki dei tang ki 'tieweit 
Tang nga nga dei 'tiew spong jaih khor”, 
'Tieweit u kylla tiew dohmaw 
Duh thiah memo? Hap dih d'i khor. 

Demg don jingbieit nedor kata? 

Ka rkhie tohhoh ka rkhie khatduh 
'Ha nga ha nga’ shu ha shi ha, 
Bynniaw b’u tiew lyngsngun u phuh. 

Ka khlieh kada kiwei ki don 
la lade pat ka khlieh koh 'siang, 
Minot shida ka jwat ka mon 
Jingjop khatduh yn pyntyrsiang. 

Hei, wat khein beifi ho da fiiew korl 
Jingshah rkhie beih dei ki maw jam 
Baroh ki ummat don la dor 
Ban ioh ban kynjoh aha ka nam. 

Symboh ba khlem symbai lawei 
Longlehnohei shisha ban buh 
I'll kseh symbai ban pynkyrsei 
Sha thong ban poi da jingtynjuh. 

HIMA SHYLLONG 

(Ka Pah Syntiew) 

1 . Khana pateng hyndai ka ong 
La don kawei ka briew, 

Ha Krem Marai ka sah ka shong 
Hangta ka sah wei briew. 

2 . Ka briew ka briew ki i’a khana 
Ki khynnah ap masi, 

Ka mih shongkai bar krem hana 
Ka rung tang briew i'ohi. 

3. Ym don ia ka ba lah ban kem 
Ka sian haduh katta, 

Ka lynti khim tang ban shu dem 
Ym lah ban rung satia. 

4. Te ha kawei ka sngi u mih 
U Sati Mylliem Ngap, 

Ki lad ban kem ha u ki khih 
Ka Buit khatduh u lap. 

U rah u ’tiew pathaw ha kti 
Ban pah ban khroh la ka, 

Haba ka mut ban kner la kti 
Kti u ran dien na ka. 


5 . 

6. U leh kumta ba kan dup mih 
Shabar de bluit na krem, 

Ka kner i'u 'tiew pathaw ba khih 
U de te trait u kem. 

7. U ialam bran ia ka sha ling 
Baroh ki ia lyngngoh, 

Kyrteng thymmai ia ka ki sin 
"Ka Pafrsyntiew" b'la i'oh. 

8. Ka Pahsyntiew naduh kata 
lawbei tynrai ka long, 

Ka sab pateng ha ki khana 
lawbei ki Syiem Shyllong. 

9 . La ri sumar ia ka shipor 
Da ki kur Mylliemngap, 

Ka shat ka kheih ka kup ka lor 
Sa khatar snexn ka ap. 

10. La ri ia ka kum khun pyrsa 
Ha iing ki Mylliemngap, 

Ka Pah syntiew ka sngew muja 
Ban shad ban rwai artad. 

1 1 . Ka ju iawer ia kiwei de 
Khynnah ban hikai shad, 

Ka phuh ha la i rta dang khie 
Jinglong samla ka mad. 

12. Ynda ka ia ia ka la dei 
Ka briew ban iapoi kha, 

Ki jied u rangkynsai uwei 
Kongor Nongjri ia ka. 

13. Ka shong suk te bad la u tnga 
Lai ngut ki khun ka ioh, 

Kynthei shynrang ki ia im bha 
Da jingieit ka ju khroh. 

14. Ynda ki khun ki la san bha 
Ka Pah syntiew ka phet, 

Shata sha krem ba mih mynshwa 
Khun, tnga ka ieh jyndet. 

15. Yn leh kumno ka por la dei 
la Pah Syntiew ban jah, 

Khana ka sah ha ka pyrthei 
Syiem blei la nam ka sah. 

16. U khun shynrang ka Pah Syntiew 
Dei tang ma u ba bit. 

Long syiem Hima Shyllong u kiew 
Jait syiem ki tang, u kit. 

17. Te ia Hima Shyllong ki seng 
Nongbah kaba nyngkong, 

Ka shnong Bisi hangta ka ieng 
Ba jait syiem blei ki shong. 

18. Ki syiem Shyllong naduh kata 
Khana pateng ki ong, 

Ba Pah syntiew ka dei kata 
Ka khun u 'Lei Shyllong. 

19. Ki Syiem Shyllong ki khein sang te 
Bap shong kha Mylliemngap, 
Namar ki dei ma ki ba ri 

lawbei ka kiaw u ngap. 

20. Ki khein sang ruh ban bam pathaw 
Namar iakala pah, 

Da 'tiew iwbih ih rong pathaw 
Samla bha briew la rah. 

21. Kumta sngew dei ka niam ban don 
Ka Sad Sunon ki tei, 

Synshar khadar ruh dei ban don 
Ban suk u paid kynrei. 

22. ling sad ki tei ha thain Nongkseh 
Ryngkat ka niam rukom, 

Baroh ka shad ka kmen ka neh 
Ryngkat akor burom. 


(Thma Sawkher Lai Lyngdob) 

23. Katba ka Sad Sunon ka ieng 
Ha synshar suk shipor, 
lapher jingmut kynsan kyntreng 
Basan Swer leh don bor. 

24. Ha por ba lingsad iingsunon 
Ka dang don ha Nongkseh, 

Ka kwah synshar ka kwah leh mon 
Basan Swer u pynkhreh. 

25. Ki lai Lyngdoh Pyngrope, Nongkrem 
Rangkat Lyngdoh Mylhem, 

Ki iasuh buit ba kin pynrem 
Ban pynduh jait jait Syiem. 

26. Lyngdoh Nongkrem naduh kata 
Ka sah ha ka khana, 

Bad ka long Syiem Hima Shyllong 
Ka sah ha ka kajia. 



32 


27. Naduh nangta sa mih kane 
Jingong "thang lieh thang long", 
Hapdeng u Lyngdoh Nongkrem te 
Bad Syiem Hima Shyllong. 

28. Dei nangne keiii ki ioh ban ong 
Thma Sawkher Lai Lyngdoh, 

Ka peit ka i Basan Tyngkong 
la kam lingsad baroh. 

29. Lyngdoh Pyngrope u don bynta 
Pyni'apoi kha jait Syiem, 

Ki leh jubor ong ka khana 
Ha khmat jong u ki liem. 

30. Kumta ban wanrah ia ka daw 
Ki sei uwei kongor, 

Da u matlah ba pli ki shaw 
Ban pynpoi kha jubor. 

31. Ka khun Syiem te kam don kyntien 
Ban ong da kumwei pat, 

Ki bakhraw ka Hima shisien 
Ki law ia ki sohsat. 

32. Bakhraw Hima ki sngewsynei 
la apot ka khun Syiem, 

Kumta ban pynpep ki sngewdei 
i’u kongor na ka syiem. 

33. Ki pynpep noh ia u matlah 
Bad khun Syiem ban iabia, 

Niam ring kongor pynpep ym lah 
Ha kata hi ka la. 



33 


34. Kumta ban pyndep la kata 
Ring kongor hangta hi, 

Uwei na pdeng paidbah hangta 
Uwei u rang Khasi. 

35. Uta u dei u khun raitoi 
U khynnah ap masi, 

Hynrei khun Syiem kam don lad toi 
Ka hap kohnguh ia ki. 

36. Hadien shipor ka suk ka sain 
La mih ki riew bishni, 

Ban pynpait it ki i'aid kyllaih 
Pynduh jait Syiem ki sni. 

37. Ki thmu ban thang lingsad sunon 
Ban iap duh ka jait Syiem, 

Hynrei ki briew ba bha dang don 
Ki rah khubor sh'ki Syiem. 

38. Ki Syiem ki la kyntait ban phet 
Ha la iing ki khein duh, 

"La iap la im nangne ngim phet 
Hangne ngin iap jynduh. 

39. Kumta, nongrah khubor u lait 
"Ai tang iwei na ki, 

I Khun Syiem kynthei ban sah jait 
la i nga kloi ban ri". 

40. U rah de bak ia i khunlung 
Khun syiem ha la ka kti, 

Ka ksiar rupa u song kyndung 
Ryngkat lea bam ka dih. 

41. U shongthait de halor u lum 
Ban peit khatduh ling sad, 

Kyndit ka ding ba klang ka klun 
Nangta te u her krad. 

42. la ka khun Syiem u pynphet rieh 
Ha kawei ka Hima, 

Sha thain Sepngi na ri Khasi 
Nongkhlkw la khot la ka. 

43. la ka khun Syiem la ai ri noh 
Ha amgut shi tymmen, 

Tymmen lyngki ba khun kim loh 
Ki pdiang da kaba kmen. 

44. La ai ruh de ka ksiar rupa 
Ryngkat ka bam ka sa, 

Ba kin pynsan pynheh ia ka 
Haduh ba kan samla. 

45. Ynda la poi ka por tymmen 
Kmie kpa ting kim lah shuh. 

Ban trei pynbiang bad ban pynkmen, 
Ksiar rupa ki die duh. 

46. Ka lew ka hat ka la khih wur 
Ban peit katta ka ksiar, 

Ym don ba kot bad ba nud tur 
Ban thied katta ka mar. 

47. Kata khubor ka poi sh’u Syiem 
U la phah khot ia u, 

Ynda u la tohkit hadien 
U shem ka khun Syiem du. 



35 


48. Kumta mar mar u la phah khot 

la ka khun Syiem Shyllong, 

Ban shong ban sah noh bad ki Syiem 
Haduh samla kan long. 

19. Hadien kata la biang ka ia 
Bad ka ban iapoikha, 

Ha niam rukom u iapoikha 
Ka kmen haduh katta. 

50. Ka Mahadei ka ioh ki khun 
Na u Syiem ka Nongkhlaw, 

Amgut ki khun kynthei nylla 
Ki kmen ki ia im bha. 

51. Ki sngi ki leit ki sngi ki wan 
Hima Shyllong hangta, 

Ka wan nem sniew kaba jur than 
lap tram u khaw u kba. 

52. Ka Iyer u phria ki shoh khlem por 
Ka rep ka riang la sniew 
Rasong, Nongjri ki thain ri War 
Ki mad shisha 'nem sniew. 

53. Dei tang uwei napdeng tymmen 
Uba shem phang shisha, 

U sei la daw ba biang ban shem 
Bym don synshar Hima. 

t>4. Ka shnong ka thaw ka sdang pynieng 
U klong u skaw hangta, 

Dang sah jait Syiem kum khlur ka bneng? 
Ha shat khein pynshisha. 




36 


55. Ban pynksan te ia daw shisha 
Nongshat u pom lakait, 

U thong yrtad ryngkat ka nia 
Shipruh ka sei lakait. 

56. Hangta la pynshisha jait Syiem 
Kam pat dei ka i'ap duh, 

Jhigkhia ka kup ka don khun Syiem 
Shaphang Sepngi ka juh. 

57. La phah ban swar sabut ban sei 
Hangno ka don kata? 

Hima Shyllong mynta la dei 
Ban lap ia jingshisha. 

58. Kumta sabut ki lap hadien 
Ka dei ka Mahadei, 

Ka.dei ka khun Syiem b'la bud dien, 
Ban ioh ia ka ki dei. 


59. Hadien ka jingiasngewthuh lang 
Ryngkat bad la u tnga 
La shah ia ka ban wan phai biang 
Sha la paid ka Hima. 


(Ka Khun Syiem Shyllong) 

60. Ki khun hajar ka it Hima 
Ki ieng ka ksing ka dhah 

Ban leit shaw la khun Syiem shisha 
Raid Mawshai ki leit rah. 

61. Don bun jingeh ba Syiem kan wan 
Bakhraw kim kwah ia ka, 

Ki hap thaw lad ban lait de bran 
Khun Syiem na ka jingma. 

62. Ki hap leit shaw la ka na jngai 
Kyllaih naduh na Bhoi 

Ka lapngar dei jaka ki ai 
Ba Syiem kan ioh ban poi. 

63. Na lapngar ki poi sha Nongjrong 
Ban shongthait de shipor 
Nangta sha Mawkynrew ki prong 
Ba Syiem kan ioh ka bor. 

64. Nangta ha shnong Lynshing ki poi 
Ba don kawei ka Krem, 

Ki pynrieh de jait syiem ban roi 
Ioh nongshun u apktem. 

65. Ki khot ia ka naduh kata 
Ka jaka ki krem syiem, 

Ka don ka jingiatang hangta 
Hangta kin shong ki Syiem. 

66. Hangta ki pynlong ka Dorbar 
Mano ban bsa jait syiem, 

Mano na nongshun ban Korbar 
Ioh duh jait ka jait syiem. 

67. Kumta Dorbar dorsha ka rai 
Ban sumar te ki dei, 

Thangkhiew, Nengnong, Mylliem, Mawroh 
la Syiem wat ieh jyndei. 

58. la bam ia sa ban peit ban i 
Ki dei kine lai kur, 

Rasong, Rangphlang bad ki Nongjri 
Kin len lade ban tur. 

69. Na Nongshun pat ki ban pynphai 
Tang ar kur kin pyndem, 

Kita ki dei Mawlieh, Mawshai 
Na ki thain Langkyrdem. 

70. Ki syiem bad la ki khun ki sah 
Shipor hangta ha krem, 

Haduh ba jingkynad ka jah 
Ka mih de bak na krem. 

7 1 . Hangta ki lam la ka shawei 
Sha kawei ka jaka, 

Ka shnong Nongkhlieng te ki sngewdei 
Synshar him a hangta. 

72. Hangne ruh tang shipor ka shong 
Ki kam ba ki dawa, 

Sha Lyngkyrdem ka dei ka thong 
la ka ban shong hangta. 

73. Ki Seng hangne Synshar Khadar 
Ryngkat ka niam rukom, 

Ki lum u paid ka it ba iar 
Ki tei iingsad Sunon. 

74. Tang shipor te ka ieng rasong 
Ka it hima Shyllong, 

Mih sa kawei de jinglamong 
Na ki khun Syiem Shyllong. 

75. Kata ka dei na jingpoikha 
Ki arngut khun kynthei, 

Ka Syiem shyllong pat kam don nia 
Ia khun ban ong kumwei. 

76. Kumta na khun kynthei nyngkong 
Hima Khyrim ka mih, 

Bad na ba ar kumta id ong 
Hima Mylliem. ka mih. 

77. U shongkha ka khun Syiem ba ar 
U dei u nong Mylliem, 

Hynrei kam don ka suk synshar 
Bad jingsngewpher ba triem. 

78. Kumta ki phiah synshar khadar 
Ka niam ka sah kawei, 

Ym don iingsad ruh ha ki ar 
Hynrei ki buh kawei. 

79. Kumba ka niam rukom Khasi 
Syiem sad ka dei ban long, 

Ka khun nyngkong ka peit ka i 
Ba long Hima Shyllong. 

80. Ki por ki laid ki por ki krih 
ling sad ki thmu kynxiah, 

Na Lyngkyrdem sha Nongkynrih 
Ki shem kam biang sabiah. 

81. L 3 ngdoh Nongkrem te u pynpaw 
Ban iasuk sa shisien 

Thanglieh thangiong ban loit ban law 
Ban lait ka jia bunsien. 

82. Kumta da jingmynjur ka long 
Ba sa shisien yn tei, 

Iingsad sunon kan neh kan long 
Ha shnong Nongkrem kan sei. 

83. Hima Khyrim te ka long trai 
Ki raid hynriew tylli, 

Nongkrem, Lawai, Mawlieh, Mawshai 
Nongkynrih bad Nongjri. 

84. Don ruh napdeng kita ki raid 
Ba la phiah ha ki shnat, 

Napdeng ki raid ba kham bun paid 
Mawlieh Mawshai ka shat. 

85. Kita ki shnat raid ki ju ong 
Ki dei ki shnat phra blang, 

Sa phra blang pat sha Bhoi ki shong 
Na thaih Mawshai ki phriang. 

86. Na raid Mawlieh pat ki phiah shnat 
Ki khot ki khatarblang, 

la ka synshar kine ki shnat 
U Sordar u pynbiang. 

(Ka Jingpynkynriah i'a ka lingsad 
na Nongkrem sha Smit) 

87. Katba lingsad ka ieng kynthong 
Ha shnong Nongkrem hangtei, 

Kyndit iingsad ka pluh ingkhong 
Ki hap kynriah shawei. 

88. Dorbar ka rai ban pynkynriah 
Sha kawei ka jaka, 

Jingbym sngewthuh jingmut ka phiah 
Kumno yn leh ia ka. 

89 . Kumta sha Smit ia ka la rah 
Ha j aka kaba biang, 

Haduh kine ki sngi ka sah 
Hangta ka kam laid biang. 

90. Ka jingkynriah sha Smit ia ka 
Ka don hi la ka daw, 

Lyngdoh Nongkrem u sei ka nia 
Ha Bujai biang un paw. 

91. Ia bujai biang hadien kata 
La bat da ki bakhraw, 

Na Raid Nongjri ki dei kita 
Dkhot u tyllai ki law. 

92. Ka ju iai long hi bun ki snem 
Kumta ka bujai biang, 

Juban la khlei Lyngdoh Nongkrem 
Shisha um lah pynbiang. 

93. Lyngdoh Nongkrem um lah pynbiang 
Shawei u hap kit khia, 

Hima Sohra u bujai biang 
Ka Niam thang syiem Sohra. 

94. Kumta ki laid ki sngi ki ia 
Ka sah ha ka khana, 

Ka Bujai biang haduh mynta 
Nongkrem um ai satia. 

95. Kumta ka iingsad lingsunon 
Ka sah hangtei ha Smit, 

Kawei ka niam, ka eh ka shon 
U Syiem u Kmie u kit. 

96. La maun rukom pynneh pynsah 
Ka shad ka kmen hangta, 

Por ka kylla, shad niam ka sah 
Ryngkat ki duhalia. 

97. Te na khana ba mynkulong 
U khun Khasi khara, 

U tip kumno Hima Shyllong 
Ba la saihdur ia ka. 


KA SOHLYNGNGEM BAD U RYNNIAW 
(HARUD NONG) 

Ka Sohlyngngem ka thei bha briew 
Ka laid kai harud nong, 

Kyndit u rang Rynniaw wei briew 
Tang i u khot "ei kong". 

Phi leh aiu wei briew shane? 

Ka iohsngew don ba kren 
"Nga wan kheit 'tiew khlaw, peit kine! 
Bad wan laid kai myllen". 

"Kyrteng jong phi kaei mo kong?" 
la ka u kylli pat 

"Nga dei Lyngngem, Ngem ki ju ong" 
la u rymmuih ka wiat. 

"Nga pat nga dei u rang Rynhiaw 
U khun binong bishon 
Nga shong nga sah hangthie ha khlaw 
Shane laid kai nga mon". 

”Te la kong Ngem ngin iaiaid kai 
Hangthie ha kham pajih" 
"Mynta ym long bah Niaw, lashai 
Nga kular ngan wan mih". 

(ka khun tip Xing) 

Ka Ngem kam nang thiah ka lynga 
Ha kata hi ka miet, 

Shadem ka pluh ka sdang tyrha 
la Niaw ka la shoh bieit. 

Ha step babud ka Ngem ka khie 
La kam ka trei bran bran. 

Da jinglyngngoh peit ieit ka kmie 
la khun ba trei kloi lan. 

"Balei keih khun phi smat katne 
Dang katta kam la dep?" 

"Ngan smat kumno nga trei kumne 
Shwa ba sngi kan sep". 

Tang dep ka ling ki jaih ka song 

"Mei ngan leit sha shyngiar!" 

"la wan mo khun", ka kmie ka ong 
"Ba phin ai bam ki syiar". 

(U KHUN BAIEIT) 

U Niaw kum ka u sngewpisa 
U laid sharum shaneng, 

Wei briew u thnum u niew kynta 
U khmied ki khlur ka bneng. 

Ka kmie u Niaw ka la i pher 
”La jia aiu xa phi?" 

Jubab pynstet, "Ngam shym sngew pher 
Nga dang wan kumne hi". 

"lathuh seh syiem ioh ba phi niun 
lathuh seh ha i mei, 

Ko syiem jong nga jylluin lymphuiri 
Ban len n’i mei ym dei". 

"Nga shu sngewthait ba nga leh kai 
Hynne bad la ki lok, 

Namar jong nga wat nym khuslai 
Mei ha phi nga phla hok”. 

"Koit koit kein khun, katta la biang 
la i'a ngan khat ja noh. 

Ban ioh sait kloi ki khiew Id pliang 

Bad dang shai ngin thiah noh". 

U Ryniiiaw dei u khun marwei 
Baieit eh jong ka kmie, 

Ka thung syiem ia u ha pyrthei 
Ha u dohnud ka kie. 

(HA JAKA KYNDUH) 

Ka lashai te kane la wan 
U Niaw u la ap lypa, 

Jaka kynduh ka her te bran 
Kumba la mut lypa. 

"Bah Niaw phi la da poi slem ne?" 

"Em phi dang kumne hi", 

Sha ka u phai, "Kong Ngem ale 

Ngin iashong kai hangthie." 

"Kong Ngem ha phi nga kwah ban phla 
Balei nga sngew pisa, 

Kyrteng jong phi nga khot ruma 
Baroh shimiet shiia". 

"Nga ruh bah Niaw ha phi nga phla 
la phi nga lai kynmaw, 

Mynno mynno ngam long kumta 

Khlem phi nga sngew nga blaw". 

"Kumta seh pleng phi ruh phi sngew 
La trei ka 'lei jingieit, 

Shadem ba pluh kum ’dok kynshew 
Ban khlei ym don thylliej. 

"Nga kwah tyrwa ha phi mynta 
la jingieit ba nylla, 

Lada phi pdiang ha nga to phla 
Mynta hi tang ha nga". 

"Bah Niaw nga phla ia phi nga pdiang 
Dohnud ba lung jong nga 
Shim ia jingieit kyndup kylliang 
Ha phi nga theh mynta". 

Syrtap jingieit dohnud ba thain 
Da jutang ba ki khlei, 

"Ngin ieit kumne ngin ym lehraih 
Hakhmat u briew u Blei". 

U lam ia ka sha law kynjah 

Teng teng ban leit b am Iyer, 
U syaid wat ha sangam bapjah 
Sha ri phoh sniew u her. 

Dei tang bad ka ia bneng u mad 
Hangne ha sla pyrthei, 

Ka ruh ha u ka sngew ka mad 
la jingsuk bneng bashlei 

"Ko thiang jong nga nangno ngan ioh 
Kum phi ym don shisha", 
la ka u khroh ia ka u doh 

"Phi dei ka ksiar nylla". 

"Phi ruh ko ’Nai khatsaw synnia 
Tang ma phi ha pyrthei, 

Kum phi jylluin lymphuin shisha 
Hangno ngan shem kynrei?" 

"Phi thiang kham palat ia rew ngap 
Nga shu iai jawdud sah, 

Ha khuih dohnud ba bun syrtap 

Jong nga phin iai shong sah". 

"Dohnud un bthei ha phi nga khlei 
Ba ngan shong sah bad phi, 
Pyrthei kan ing kan kylla dpei 
Ngan ieit tang ia phi hi”. 

"Lada u Tngam, Wanduh u kit 
Ban pynpaw la jingieit, 

Jingiap ko Ngem kam lah pynwit 
Ba jingieit la suh thied". 

"Nga kloi ngan klan umbah um saw 
Bad phi ban don iyngkat, 
Ngan pat rangbah raidieng r aim aw 
Ngan im ngan iap iyngkat." 

"Ka spah i mei, ka ling bangla 
Bad phi kim long ei ei, 
Jingtngen mynsiem ha phi nga phla 
Tang ha phi ki kynrei". 

"Eriong 'emgit to ai kan beh 
U Kyllang la un wan. 

Bad phi keih ieit dohnud b’la speh 
Nga khlei la ka juban". 

"Ngan nym leh beifi ne shet kylla 
Ngan ieit tang ia phi hi. 

Phi ruh ko ieit ha nga to phla 
Kynmaw kane ka sngi". 

Ka Ngem shadem jong u ka dem 
"Ko syiem dohnud jong nga, 

Ha phi dohnud nga la pyndem 
Balei phin sngew dukha?" 

Kumta da bun ki sngi ki ia 
Jingieit ki ia phylliew, 

Jaka sangam ba tngen shata 
Sha jaka kynjah briew. 

(KA KHUN KOHNGUH SNENG) 

Jingieit ba teh syTdoh jong ki 
Baroh ki lakh ana, 

Hamm haneng syngkien lynti 

Khatduh sha kmie jong ka. 

"Sha khun phi iaieit bad u Niaw? 

lathuh hok ia i mei", 

"Map noh ko mei" ummat ka jaw 
"Ba phi i'ohsngew ka dei". 

"Wow! khun kynrad kumno kumta 
Phi leh lyndet ia nga! 

Bad khun binong phi iasngewbha 
Burom ioh duh shisha". 

"U ruh u ieit te mei ia nga" 

Ka phai ktien ka Lyngngem, 

"U la kular ha nga u phla 
la la jingieit ba tlem". 

"Un ym ieh bein te mei ia nga 
Wat la nga dei ka duk, 

Na u nga ioh jingieit nylla 

Bad u nga tip ngan suk". 

"Em khun kumno kumta phi ong? 
Jingieit dei tang phohsniew, 

Ban ieit bunsien ka ju pynmong 
la ki khun duk ki briew". 

"Da sngap kein khun sotti nylla 
Ko dap kynthei i mei, 

Ioh khun binong un shet kylla 
Hangta phin kit khoh pei." 

"Nga la iohi ka sngi u bnai 

Bad ia pyrthei kynriang, 

Ki jingkular kin long kam kai 
Ha dohnud ba kynriang". 

"Nga tieng te khun ioh un leh beifi 
la phi ka khun rangli, 

Phi kloi ia dohnud ban iapeihl 

Hangno burom jong phi?" 

”Ko paila ksiar da sngap kyntien 
Jingsneng i mei wat klet, 

Jingsuk phin ioh ym tang shisien 
la u phi dei ban klet." 

"U khun bakhraw u khun binong 
Um lah kynrei kum phi, 

Phi seh ka khun duk ba raitong 
To sngap ka jingpyni". 

"Nga sneng keih khun shuwa ban dier 
Ba lade nga la mad, 

Kohnguh keih paila ioh lap dier 
loh ba kum nga phin mad". 

"U kpa jong phi ruh um shym pher 
Na Rynniaw ba phi ieit, 

Hynrei nga i ki dak bapher 
la nga u shu pynbieit". 

"Ngam kwah keih khun phin long kum nga 
To da pyrkhat puson, 

Lada jingsneng jong nga shisha 
Ha phi ki lah ban shon". 

"Bad u da lei lei nga n ym suk 
Kata ka dei ka rai, 

Namar jong phi ka khun baduk 
Ngin sa iapeit lashai". 

"Nga tip ka eh kein khun phin bthat 
la syrdoh ba la teh, 

Hynrei ko khun to da pyrkhat 
loh ba phin mad jingeh." 

"Dohnud kan pang ia mynta hi 
Pyneh seh khun i mei, 

Por kan ialam phin klet suki 
Burom to ri synei". 

Ka Sohlyngngem ummat ka jaw 
Katba ka sngap kyndiang, 
Jingsneng ka kmie dohnud ka khlaw 
Ban kohnguh ka hap pdiang. 

"Kein noh katto mei ka la biang 
Nga la sngewthuh baroh, 

Ban ri burom ka ling nga pdiang”, 
Kylla ia kmie ka khroh. 

"la la jingieit sotti ngan pli 

Nga kham ieit ia phi mei, 

U rang Rynniaw seh uba ph 
Kyntien aiu un khlei". 

'To shah kein mei khatduh ngan leit 
Ba ngan iashem khatduh, 

Ha u ngan phla da kaba beit 
Ba ngin iakhlad jynduh”. 

(DOHNUD B'LA PAIT) 

"Ko ieit balei phi dum ka khmat 
Phi sngew pang ne kumne? 
lathuh kein ieit kaei sohsat 
Phi kylla dur katne?” 

”Mano keih ieit uba pynthut 

Haduh katne phin long? 
lathuh ha nga, ieit iathuh lut 

Bad phi jingeh ngan prong". 

Bhu iam ka Ngem ka kren teh teh 
"Ko ieit dohnud la pait 

Katto la kut juban b'la teh 

Ha pyrthei sngi ba lwait". 

"En noh ko ieit da iathuh bha" 

U kdup ha la shadem 

"Phi mut aiu ngam sngewthuh bha” 
la ka u khroh pyntngen. 

Ka Ngem ka niad la ki ummat 
• Ka sdang ban iathuh jai, 

"Baieit ka eh na phi ban khlad 
la jingieit b'la bujai". 

"Ko thiang jong nga ka ding la klang 
Katto te tang ia ngi, 

Dohnud la mong dohnud la pdang 
la nga bad tang ia phi". 

"La pait ko mawsiang bneng jong nga 
Katto la kut ka ia, 

Kum lput long ngit napoh ramia 
Un kah baroh shirt a". 

"Balei kein ieit phi kren kumta 
Nga leh aiu ia phi? 

Ba phin kren kut da 'tien ramia 

Ban mong dohnud jong phi?" 

"Nga la bakla aiu? Ngam tip 
lathuh seh ieit ha nga, 

Nga kloi ia ding ba ngan pynlip 
la phi ban pynsngew bha". 

"Nga la kular ban ym pynmong 
la phi da lei lei ruh, 

Hynrei kumno kumta phi ong 
la nga da ktien tynjuh?" 

"Dohnud kan pait lada nga duh 
la phi baroh shirta, 

Jingmong kan im kan ym jem shuh 
Namar phi dei jong nga". 

"Kein noh seh thiang ngam lah shah shuh 
Dohnud la kum ban bthei, 

Kum dew duriaw bym lah tem shuh 
Da kyntien ba phi khlei". 

"Nga hun te ieit ban don ryngkat 
Tang bad phi ha pyrthei, 

Phi khlem pynmong pynjaw ummat 
la nga naduh mynwei". 

"Kum phi haei ha bneng ngan shem 
Lane ha snieh pyrthei? 

Phi long u syiem ha kut shadem 
Ba nga thung syiem marwei". 

'Te kaei heit kaba pynmong 
Ia phi ban kren ruma? 

Kumba ng i ieit to ai ngin long 
Ko paila ksiar jong nga". 

"Ko ieit nga tieng nga tip phin mong 
Lada ia phi ngan phla, 

Hynrei ban set na phi ym long 
lap im jong phi jong nga". 

"lathuh seh syiem nga kloi ban sngap 
Kaei phi don ban ong, 

La thiang ne kthang ngin ia bynrap 
Wat la dohnud kan mong". 

"Haba kumta da shah shkor bha 
Kane dei ka khubor, 

Im suk i mei bad im sngewbha 
Jingieit hap kdiah jubor!". 

"I sneng i kraw ia nga kumta 
U khun binong phi long, 

I kwah para baduk ia nga 

Duk suk u ban tynrong". 

"Nga la iasaid naduh dohnud 
Hynrei ym lah pynjem, 

Ka ding ba klang khlem da buh pud 
la ka te ngam lah tern". 

"Ban pynlah la i mei nga sngew 
Ka pap te ha pyrthei, 

Jingieit sotti ba ngi kynshew 
Katto long lehnohei". 

"La ia phi ngan ym xashem shuh 
Khatduh lait tang mynta, 

Jingieit jong phi ngan ym klet shuh 
Shaduh ba kut Id rta". 

Ummat ki jaw katb'u dang sngap 
Dohnud la khlong thylli, 
la ka u piam u kdup artat 

"Baieit ngan duh la phi!" 

"Koit Ieit ban ong kumwei ngam dei 
Nga sngew ngi dei ban shah. 
Ban pynlah ia i mei phim dei 

loh ym shem bha sabiah". 

"Kan bha ngin sah kynmaw tympang 
Dohnud kylliang b’la ai, 

Wat la dohnud jong ngi kan pang 
Kupar jot b'la thoh sbai". 

la ka u kdup khatduh u piam 
Ha ki ksang kti ba khlain, 

Ka ruh ka kdup ieit mar kylliang 
Ka pat ka dohnud jrain. 

"Ngan kynmaw sah jingdoh bathiang 
Rymmiang shyntur balung, 
Ngan kit bad nga jingiwbih thiang 
Ba mih na thwei myllung' 

Ka ruh ka jaw ki ummat brup 
Ka doh ka dait ia u, 

U ruh kylliang u doh u kdup 
U jam rangbah de bhu. 

Slem slem ki piam kim pyilait shuh 
Kim kren shi kyntien ruh 
Sha thwei mut dur bym lah iathuh 
Ki jngi amgut khatduh. 

Suki u pyllait de la ka 

Khatduh u ong, "Khublei, 
Khie Ieit leit suk sha la j aka 
Sha ling ba ieit i mei". 

"Nga ruh naduh mynta ngan her 
Sha ki 'law bah 'law san, 
Ngan kit jingieit ba la pynmer 
Shawei te ngan 3ml jan”. 

Kyntang wai wot Lyngngem ka ud 
la Niaw ba ka ieit eh, 

Tyrniut sha khlaw u her de wut 
U prong ia ki rai eh. 

la kmie baieit eh ruh u klet 
Ba 'lei jingieit ka shoh, 
Khlem pyrkhat kmie u ieh jyndet 
Khubor kumno kan ioh? 

Ka jingieit jong kine amgut 

Ka pynum dohnud maw, 

Ha long bynriew ba dum jingmut 
Ha xyngngi ne ha khlaw. 

Kyrteng j ong ki ka sah khana 

Sohlyngngem bad Rynhiaw, 
Jingieit nylla ba ki la phla 

Shirta ngin iai kynmaw. 

KADUK 

1 . Ka duk ka dei nongshun u briew 
Wat la u don ka sap, 

Ka teh ka khum ia u ban kiew 
Jingjop u eh ban lap. 

2. Pyrthei ka duk ha u ka kut 
Ja bieng la proh shaid shaid, 

Hynrei baroh kut ha ka mut 
Namar bym don ka lad. 

3. Hyndai ki ong la duk la suk 
Jingieit ka ieng rasong, 

Mynta ki ong la ban ka duk 
Jingieit phet na kyndong. 

4. Balei te duk ba pha ban beih 
I'u briew ba kwah ban kiew? 

Pha thorn bor ia mynsiem pham khein 
Pha phah ia u sha thliew. 

5. Lada kyrteng jong pha kam don 
U briew un suk kynjai, 

Hynrei ko duk pha trei iaid mon 
I'u briew pha pynkhuslai! 

6. Kein noh, la ong, "Khublei ia pha 
Ko duk nga te la ngiah, 

Jingim jong nga pha pynkhyrwa 
Rynjain Id thar ki shiah". 



LUM SHYLLONG 


Nga kynmaw lawbniap jong me lum Shyllong 
Ki 'er batemon na me beh hir hir, 

Hynrei mynta pat, shano bak la rong? 

Ha khana ki sah, jaitbynriew shong syier. 

Shalyntem ka por, jingkylla suda 
Dap tang jingshong syier, wat ha la jylla 
Mynsiem briew kam don dor ha khmat tyngkal 
Ka snam ai kan tuid, iano kin salia? 

Ka snam ai kan tuid mynsiem ai kan duh, 
Kiwei ngi ai nong, lade ngim salia 
lyrut ai kan long, byrsieh ngim khein shuh, 
Pyrthei ba khyllah, jinglong briew kylla. 

Ngin kynnoh iano balei jia kumne? 

Me i lum Shyllong ia jingshlan u briew? 

I'u Nongthaw ngi klet bad spah ngi mane 
Tang ka ban kyntiew u briew la jem mgiew. 

Ki samla samhoi ki shlan ban iuh mon 
Ha me lum Shyllong, ym kum ha mynnor, 
Jingawria ka don ka ap bad ka shon 
Ka thorn lin ia sang, la jop lakjakor. 

Mynder u nud iaid bad pyneh shadem 
Ki Khasia u ong ki dei ki jangti, 

Um salia u shlan u pynap ki ktem 
Ngi don hok ma ngi ban iuhroit ia ki. 

Ki khana hyndai ki iathuh khana 
Ia jinglong kyntang jong me lum Shyllong, 

Ha me shong kyrpang lei muluk jaka 
Shano pat ka Hok ban synshar jinglong? 

8. U briew u kylla ym dei me ko Lum 
U ktah kti ia me bad iuh kjat ruh de, 

Ha awria lyngkar u shah teh shah khum 
Ka dak ba i phieng ka paw da kumne. 

9. lano ngin iamrem, ia la long rynleng? 
Jaitbymiew ka tlor jingshaniah ka tlot, 
la lade ngim tip ba hangno ngin ieng 
Kiwei ngim shaniah kum dieng pyut ba tlot. 

10. Marne lei muluk 'lei jaka to kner 

La ksangkti. ba sbun ba khlain ruh to rah. 
La rong noh ia spah mynsiem d’u mynder 
Ngi la sah khynnah, la shah phon shah pah. 

1 1 . Lada dang don hok, sa shisien ngin ieng 
Da mynsiem shynrang ban da la riti, 

Ngi rit paid sa lei, tylli ngin ia kheng 

Sa shisien, sakhi lum Shyllong ia ngi. 

U SAN 

1 . U San u dei u khun marwei 
Uba lui lui shida, 

Khyllung um pat tip briew mynwei 
Ka kmie u duh shisha. 

2. Um tip um bna i mei ino? 

U khot mei ia baroh, 

Kmienah, kmiesan, kmierad ito 
Kum khun ia u ki khroh. 

3. U heh u san kum ki khynnah 
U kjeh hateng hateng, 

Ynda la dei ka por ban phah 
la u sha jngai kylleng. 



59 


4. Kohnguh u long iyngkat jingbha 
Ki sngi ki leit ki wan, 

U minot thop ki kot Id sla 
Shaphrang mawjam bran bran. 

5 U San u heh ha niam b'la jer 
U im ruh kumta hi, 

Jinghikai ki san kum mawmer 
Matti lyngksiar ban ri. 

6 U kiar b'robor na lok ba sniew 
Ban lait na jingthala, 

U San u xai im ban kyrsiew 
Jingbha bad jingshisha. 

7. Na liang pule ym don jingeh 
B'u San un kiew shaphrang, 

Namar ha u ym don raieh 
Ba jur eh ka jingthrang. 

8. U don shajngai na la ki kur 
Um nang mutdur jingblaw, 

Ba jur ha u jingsliang ban tur 
U shaniah h'u Nongthaw. 

9. Ban aiti lut ban len lade 
U San u mon sngewbha, 

Bynnud um long tang ban sule 
ki kam b'u thmu shisha. 

10. Katto katne ki snem ki laid 
Jingshemphang ki suh thied, 

Um lah shah jait bynriew kan lngaid, 
H'u mynder jrong thylliej. 

1 1 . Pisa lynga ha la marwei 
U San um lah peiphang, 

Jingthrang b’u kwah long lehnohei 
Mynsiem jong u ka pang. 

12. Ban shu pyndem jingong kiwei 
U San kumta um mlien, 

Ban leng rangbah, juban u khlei 
Jingshisha dei ka ktien. 

13. Jingim b'u San u pynkyrpang 
Ki snem ba la leit noh, 

Ha u ki dung kum 'nam sarang 
Shu lehnohei baroh. 

14. Ka spah pyrthei ha u kam long 
Jingtngen b'u khmih lynti, 
Jingsiewspah kam, b’u leh ki long 
Jingsliang ka mynsiem hi. 

15. Shipor u dih dawai pynklet 
Jingthrang jong ka jingim, 

Kyndit bynriew kynsan hi thret 
"Jingim la jong ngam shim". 

16. Lada u San u dei ban jot 
Baroh ki ia lyngngoh, 

Ka shangkhawiah kam lah ban Idiot 
I’u San wat la ka khroh. 

17. Sa shisien San u wan phai pat 
Sha ung, sha la ki kur, 

Ki juh jingsngew, ha u ki shat 
Jingkyrkhu ba u khur. 

IS. Kito ki mei kito para 

Bad u ki leh sngewbha, 

Teng teng ia u ki ju phulia 
Da jingdanda biria. 

19. Spah nongtymmen kyrhai u don 
Um ju tuklar ia ka, 

Ka spah ba kor ha u ka long 
Jingieit kaba nylla. 

20. Jingdon jingem i mei jong u 
Pyniaid lut da ka kur, 

Um tip um bna spah long ai'u? 
Mynsiem ka sbun hur hur. 

2 1 . Kyndit jingdiaw ha u ka wan 
Jingkhlad Meirad jong u, 

Na la i mei b'robor u pan 
Ban ioh ki jingkyrkhu. 

22. Shwa ba jingiap Meirad kan rong 
Kine kyntien khatduh, 

"la phi Nga ri, Meirad nga long 
Mei, ba kha phim don shuh”. 

23. Naduh kata u San u diaw 
Ym dei b'u duh Meirad, 

Hynrei kham jur ka jingbynhiaw 
'Mei' la leit shu kynrad. 

24. Ino i mei? Dur um kynmaw 
Ki shlei ki jingmutdur, 

Bunsien ka shlei dohnud ba blaw 
Jingmut ka sdang saindur. 

25. Khliak u kynmaw u San bapli 
Ka don kawei ka khen, 

Dei tang uwei, uta u khi 
Jingshisha un ym len. 

26. U San u sdang ban tih ban thir 
Jingshisha u da kwah, 

U kloi ban duh jingthrang hir hir 
Jingsngew pyrthei kin jah. 

27. Khatduh u kynmaw man ka snem 
Ki kur ki buh syntiew, 

Ki hiar thiaw thiaw beit sha Mawprem 
Jaka ba long dymmiew. 

28. U San u tur bad u pule 
Kyrteng i mei hangta, 

Jingwad jong u, kam, ka sule 
"Pleng dei i Mei ba kha". 

29. Naduh kata jingsngew khunswet 
Bunsien ki rung ha u, 

Jingmut kumta um lah ban klet 
Teng teng u iam hu-hu. 

30. Don nongpyntngen i'u San bapli? 
Ho'id dei ki kur jong u, 

Hynrei napdeng jong ki don hi 
Ba sngewlem khlem jingthmu? 

31. Ki don ki jingsyrpud syrpai 
Thylli kum khra suda, 

Lada jingleh kumta kan kpai 
Iohnong bad sngewmuja. 

32. Jingdon jingem un leh aiu? 
la kita um pyrwa, 

Lada nongri ia u ki thmu 
.Tin gim dei ka Tyngka. 

33. "Shim lut ia phi" u San u ong 
Ym da mynsiem sahnud, 

"Ka spah pyrthei ha nga kam long" 

Ka spah mynsiem dohnud. 

34. U San ha jingphymai shisha 
Lawei ka ap ia u, 

Dei tang kawei ba u salia 
Kiwei mushlia ia u. 

35. Kaei kaei kaba u rai 
Ka dei ka rai rangbah, 

U San um kwah ban shu tharai 
Um dei shuh u khynnah. 

36. Ka ktien jong u dei juban lak 
Baroh ki sngewthuh bha, 

Pyrthei ia u wat leh shalak 
Ktien phlan duman suda. 

37. 'Thylliej" ha u dei bathiang tam 
Ka lah ruh ban pyniap, 

Teng teng ka bang teng teng ka kthang 
Kumta sumar dohiap. 

38. Ka khmat u San haba u wiat 
Ka tuh dohnud kiwei, 

Shyllang jong u teng teng ka siat 
Jingmut b'u jngi ha thwei. 

39. "Lyngwiar pyrkhat" u San u dei 
Ym don ba lah ban len, 

U sam jingtip de ia kiwei 
Ym dei tang ba shu kren. 

40. Lawei un phong pansngiat u San 
'Tiew spong jainkhor un long, 

la thiep la jur u kiew bran bran 
Jingminot don la nong. 

KI SUR MEI MARIANG 

1 . Nga lohsngew ki sur ba kynjai jong pha 
Na khriang jong ka wah Umiam ba ki shlei, 

Ki 'erbatemon ki beh tang sha pha 

Ki pyndap ruh miar ia dohnud ba shlei. 

2. Hangno duitara, maiyngod, 'rynthing? 

Ba lah ban pynshoh ki tar lait na pha 
Dei ki sur ba mill mei mariang ba thiang, 

Kiba pyniap ngiah ia phi bad ia nga. 

3. Nga iohsngew ki sur ba put niangkongwieng 
Nga kyndeh dohnud sa shisien nga phai, 

Nga sngew la rong noh sha thwei ba sngewphieng 
Por b'la leit ba mariang ia nga pha ai. 

4. Nga iohsngew ki sur na ki niangbading 
Tang ki shkor kum nga bad pha mei mariang, 
Ki tba ia ka miet dohnud ki kynting 
Jingsawa kynud nga iohsngew kyndiang. 

5. Nga iohsngew ki sur ba jaw u lap praw 
Pha kmen Mei Mariang ia pha la pynsum, 

Pha kaweh ki sla ki syntiew ki paw 

Sa shisien ia pha la pynkhreh pynkhrum. 

6. Nga iohsngew ki sur ha man la jingthaw 
Ba pha la pynkup da ki khor ki khxiam, 
Ngam lah niewtang ia baroh ki la paw, 
Dei ha sur mariang baroh palat liam. 

U BYM KHEIN 

1. U Bymkhein dei u ksew baiong 

Ba ri u bah Menom, 

Ki shkor ba i'eng, u tdong ba jrong 
U shri, don ba pyndom. 

2. Kum ki sew beh u smat u sting 

U kynthih u kynjoh, 

Shikhyllipmat u suh de jling 
Ki dak bapher u jngoh. 

3 . U smat u sting, um ju thiah thai 

Tangba ka bam u jied, 

U bang ka ja u bang u krai 
U tip ia sngi ne miet. 

4. Menom bapli ha la ka dkoh 

Um lah ban leit wad khaw, 

Menkmie wat la ka ioh jyrhoh 
Ka tur ia dieng ia maw. 

5. La khun ban pyndap khaw ka dei 
Katba u kpa ba bha, 

Menom u ri rukom ba dei 
la khun rit kum aia. 

Haba u hap ban bujli jaiii 
Ia khun rit ba la jhieh, 

U khot d’u Bymkheih ban patan 
Jain ba don ha pajih. 

7. Men kmie shuwa ban leit ka buh 

Ka bam ka dud ha miej, 

Ban suk kynjoh u Tnga ba dkoh 
la khun nt ban pynbieij. 

8. Ka shakuriaw ka wah lypa 

Ban kyrshaw ioh i lam, 

Ka tip ban kdup sah te u kpa 
Un shitom te ban piam. 

9. U Bymkhein kum u ba sngewthuh 

Um ju phet jngai nangta, 

U tip ba trai jong u u duh 
Bor met, u hap pyrta. 

10. Ban buh ala, kim lah siewdor 

Ka jingioh kaba rit, 

Jingieit ha ki long spah ba kor 
Ki hun da jingsngewrit 

1 1 . Ka Kmie tang wan na jingbylla 

Ka shet ka tiew pynstet, 

Kam thnum ka pynbiang bam i'a Kpa 
Ka thait ka jrem ka klet. 

12. Ka doh ka dait ia la i khun 

Ha la ka pneh ka thum, 

"Phi shong bad la i pa mo khun 
Ba leit I mei sha lum". 

13. U Bymkhein de u kalaih tdong 

Haba Trai ka wan phai, 

Na phyllaw u shaw u patrong 
Na jain kyrshah rathai. 

14. Ka Trai ka khot ieit de ia u 

Bymkheiii me leh tipsngi, 

Ka da syrpud kumba kyrkhu 
"la trep jong nga me ri!" 

1 5 . Ka jer ka nam ia ka jingbha 

U Menom ba ka ieit, 

Ka suk ka sain pythei ka phla 
U long anna ne bieit. 

16. U Bymkheiii ruh u jawummat 

Kum uba sngewsih eh, 

Ka sap aiu ha u ka shat 

Kamram u dei ban leh. 

17. U jlew sngewsih shiteng synhia 

U ai ia dak ba ngiew, 

U tip ba Trai u kyan phia phia 

Klongsnam khatduh un riew. 

18. Mano ban sngew jingtied klongsnam? 

U Menom ba sahiaw, 

Lait tang ka tnga bad u Bymkheiii 
Amgut ki ia pasiaw. 

19. Ki krung ki krap la kum ban bthei 

Kyan jyrhoh u bapli, 

Menom u tip ba por la dei 

Shawei pyrthei ban jng i. 

20. U bynnud ban iehnoh la tnga 

Baieit hok eh ia u, 

Shitom ka ban ka met la pra 
la la tnga u kyrkhu. 

2 1 . "Shongsuk kein ieit por kam shah shuh 

la nga ban don ryngkat, 

Ka blei phi long na pdeng kynthei 
Ngi hap noh ban iakhlad". 

22. Kumta ki laid ki sngi ki ia 

U Bymkheih ruh u mad, 

Kynsan ki jingsngewsih ki jia 
Ba khlad noh u kynrad. 

23. Ummat ki jaw na la ka tnga 

Jingieit ba la bthat noh, 

Ka duwai Blei ka pyrta shla 
la lanot ba la shoh. 

24. U Bymkheih de tang ha kata 

Ka sngi u shong ha ling, 

Tang lah pyndep mam iap ka tnga 
U mill de bak na ling. 

25. Ka tnga Menom ka duh ia u 

Bymkheih ruh ka sah nud, 
loh don ba la pyniap ia u 

Hynrei shano kan bud. 

26. Ka thiah syier tang bad la i khun 

loh don ba wan khura, 

Ka phieng ka khlieh ban thiah kam hun 
Ka sngew sur ba mai'a. 

27. Mynstep ka shet ka tiew baroh 

Ka song la ka ja song, 

Kyndung ka kit l’i khun ha khoh 
Da kumwei pat ym long. 

28. Kumta ka im lai bnai kynthih 

Ummat ki sdang ban mgaw, 
L'i khun .ban heh lynti ka khmih 
Ka tur ia dieng la maw. 

29. Kynsan ha kawei pat ka miet 

Ka iohsngew aiu re, 

Ka tip ba ling jong ka la lied 

Ka kyiuh thot thot ruh de. 

30. Ban lynhiar ruh kam shlur kam nud 

Sa ba ling ki pajih, 

Tang jingduwai kyrpad ki bud 
B'u Trai Un kdup Un ri. 

31. Ka iohsngew de ba lynhiar kliang 

Hangta klongsnam kyndeh, 

Ka peit ruh na ki snur lyntang 
Ka i u thiah lyngngeh. 

32. U Bymkheih ka ithuh u dei 

La bom dusmon shisngi, 

Na khlieh ki pom jabieng ka sei 
Kam ithuh te ia ki. 

33. Hangta de kliang ka lynhiar eh 
"Ko shnong ko thaw to rap!" 

Ki briew ka shnong ki wan iabeh 
Ia jingjia ba ki lap. 

Ki 'riewsniew de rudnong ki phet 
Ki phet ia ki ym lap, 

Ka miet badum ia ki ka shet 
Ha jyrsieh kum ba 'tap. 


34 . 

35. Baroh ki lok ki la peit thuh 

la ling b'la sdang khyrwa, 

Da lyngka riewsniew kim map shuh 
Mynsiem ban shim shisha. 

36. Ha kyndong ling thiah u Bymkhein 

Ryngkat ha jingthiah snam, 

Une ia la mynsiem u pein! 

Mynsiem kynrad u nam? 

37. Ka trai ka piam ka kynthup eh, 

Ka iam ka pait dohnud 
"Shano me jah, nga kynjah eh 
la nga ban ieh me nud?" 

38. "Me tip ba dusmon u mut sniew 

Mynta ka miet ia ngi, 

Kumne jingieit ia nga me siew 
Jingim la jong me pli?" 

39. Ka step ka wan ka trai ka iam 

Bun bah sngewlem ki wan, 

"U Blei U ri, baroh ki nam 
Shakri bahok u shlan!" 

40. Khatduh shuwa ba kan tep noh 

Ia la shakri bahok, 

“Leit suk Bymkheift nangno ngan ioh? 
Tang phi shisha u lok”. 

U INGKHONQ SHYLLANGMAT 

"Ngan dih da snam briew", u byrthen 
"Ym da snam blang masi ne sniang" 
U khun bynriew ne u khun thlen? 

U 'riew kynsha ka snam b’u sliang. 

"Ka ri aiu kata ngan ieit? 

Ieit, ieit shuwa te la lade 
Ki 'new tieng Blei te dei ki bieitl" 

U Ingkhong shyllangmat u rkhie. 

Ha man Id dong ha man ki lad 
Ban loh sop sop ban ioh ka jia, 
Kiwei um khein, baroh ki mrad 
"la baroh ngan thied da tyngka". 

Tang ioh tyngka katta la biang 
Ym don pap ha pyrthei mariang, 
"Ka lashai dei kaei?" u kyang! 
’Tang ia mynta ngam lah pynbiang!" 

Sharum shaneng ki khot u Bhai 
la u ki wad ia u ki siax, 

Um tip ka miet um tip ka shai 
Tang biang ka dor, ka snam un pjiar. 

Ki kyndang kwah ruh ki pynshlur 
Ki shim lade ka bhah ba khraw, 
la u ki ai kumba thoh shun 
Tyrut ha u snam ba pynjaw. 

Ki te i Bangla shiphew mala, 

Ki sot ka spah paidbah ba pli, 
Kup sem shiliang, kaei ka nia 
Kin sei ha khmat ki 'riew ieit ri? 

San ne shiphew snem ba ki trei 
Shirta jingioh ym pat iadei, 

Ka jong ki tei kum wah ka shlei 
Kiwei pat set kum dam b'la tei. 

U Bhai pat de u don ki shkor 
U sngap kyndiang kum u Moina, 

U tip kvunno un oh la dor 
Ynda pait shkor bad biang ka ia. 

U lyngkang kper ha man ki khep, 
Thylliej u pnah ki nia u sei 
Ka juh jyntah te nga la jlep, 

Hangne ngan len lade ngan trei? 

Ha kper thymmai ruh kumjuh hi 
U eh ban juh u wad ka daw, 

U pynkhih win u ioh kdew kti 
"Kat ia nga ruh ki daw phi thaw?" 

Kin pher aiu ki kyndang kwah, 

Bad u Bhai Ingkhong shyllangmat? 

La pher ki dur, ha kam ki sah 
Ha jingthoh bria ki im lyngkat. 

KI SONNET 

U SAIRUPA KA JINGSHISHA 

Hadien u lyoh rben don u Sairupa 
Ba nga khmih lynti la slem bah ban lap 
Mynta nga snoh rdin ba dei jingshisha 
Lym kumta shisha, dohnud ka la iap, 
Jingbynniaw kito ki sngi ba la leit 
Long kum jingphohsniew kynsha jong ka miet 
Jingsyaid ka dohnud sa shisien nga kheit, 
Jingjopthiaw nga prong ia krung jong ka miet 
Nga jaw ki ummat, ki ummat bynniaw 
Mano kein ba nud thew dieng kot ia ki? 

Katno Id jyndong ne katno jylliew? 
Jingshisha nga tip Nongthaw u dang ri. 

I'u jingthaw ba wad i'a jingieit nylla 
Bad kyrkhu kyrdoh paw ha jingshisha. 

PA 

Pa, nga dang kynmaw kyntien ieit phi khlei 
Ha skhor ba lung khun baieit thep mynsiem, 
Jingtip briew dang jngai lynti ba ngan kren 
Khynnah rit jingiap ban i'oh sngew nga triem 
Kyntien nga iohsngew doktor u pasiaw 
"Im don shuh", 'dongkor kyntien lai sawa 
La dohnud bakhia ngam pat nang pynpaw 
Maia aiu re, bynhiaw jingsuda. 

"Phin long briew te khun. nga ithuh ma nga 
Kynmaw barobor kyntien ba nga sneng" 

Da shisha wan urlong jingiathuh lypa. 

Ka mgiew te bad nga, wat mynsiem ha bneng. 
Wat kiwei phi ieit napdeng shipara 
Phi pasiaw te Pa kyrpang tang ha nga. 

JUBAN LAK 

Lyngkhom jingmut pisa mynsiem ka shlei 
Ki jingdawa ia mynsiem ban pynim 
Saipan u swai mano ban pyndap ei? 
Kamai thikna, duna ki ban ong "shim'' 
Kiwei ki pynbyrngia, nga kmen tohhoh 
Kular ki khlei hynrei kumwei ki thmu 
Jingdiaw mynsiem ka paw, met ka raikhoh 
Shuwa ba ngan sngewthuh ’tien sbun mut aiu 

Ktien phlan duman, jingbieit ngam lah peiphanj 
Jinglong shida ha 'tien kular nga liem, 

Lok shet kylla ki dung kum u 'nam pliang 
Kyndit bynriew kynsan, suhjer hi riem 
Lada la juban lak ngi snoh hi rdin 
Ym don bynniaw kin paw ki dak ki shin. 

NGA PEI PHANG 

'Lurmiet, phi long mynta nga la pei phang 
Phi lam lynti kiwei ban kiew phi mon 
Jingshai nga i'oh, mawjam ban kiew shaphrang 
Kyntien ba tuid sha thied jabieng ki shon 
Don bok ia nga u juh 'Lurmiet phymai 
Pynshai artatien naduh snem mynshwa, 
Kyntien shong sbai thylliej phim ju tyngkai 
Phi khlei ha nga baroh jingtip phylla 
'Lurmiet ia phi nga sdang ithuh kham bha 
Phi iai ialam hajuh ban sah phim shah 
Nga kham peiphang haba ia nga mynta 
Phi tan sha kliar haba lynti nga jah 
Sa shisien pat 'Lurmiet phi tbeh lynti 
Na lyoh dum phi jngoh jingshai nga iohi. 

NGA SNGEW SHNGAIN 

Phi pasiaw sur kyrmen, "Jingshai phin ioh" 
Dohnud b'la thait ban wad lynti ba jngai 
"Balei kumne phin shu shaiong lyngngoh?” 

La biah pongrai dohnud lui lui la swai, 

Nga wad bad pynshongdor ki jingiadei 
Kumno baroh kiei kiei kin wai? 

Jabieng, nga khung ki symboh ksiar phi khlei 
Ha nga mynwei, mynta bad ruh lashai 

Bunsien phi khot "ale ngan ai jingshai" 
'Wat ai ba por ia phi kan shu sepei" 

Sakhi ia nga 'Lurmiet lawei phyrnai 
Sha kliar u lum ban kiew mynsiem ka shlei; 

Phi btin lynti nga jynthut bad nga ur 
Phi khyllie, nga ieng pat bad nga laid shlur. 

KA JINGSNGEW RIT 

Ka jingsngew rit ka don la nong ban siew 
I'll briew la rit la khraw la bieit la stad, 

Ka jingsngew meng ba pynmatlah i’u briew 
Sngewthuh u klet ha samtawi u shad 
Tieweit ba phuh khlem por kim ju suh sieng 
Ki lip ka rong ha khrnat syntiew nylla 
Nga i ki dak ki shin ba kylla lieng 
Ba kie berong ha jingsarong kynsha; 

"Ha nga" "Ma nga" "Tang nga" ba tip kham bha 
Ka Hangamei ka phuh shi khyllip mat 
Hynrei bunsien ki dei tang ktien koppia 
Ka pah ka phon dohnud lui lui bun wat 
Hynrei shisien 3m lap ia jingshisha 
Sngewrit ieng rasong ym sngew meng kynsha. 

NGA SHANIAH 

Ha lyndet ka kseh ka sngi ka doh ieit 
la lum Khasi ba ithiang ka tduh bneng 
Marwei nga shong ha ranab kum ka bieit 
Sha thwei ka mynnor nga jngi kai kylleng 
Utei u bnai byrtem u ieng ban jngoh 
Ban sakhi jingbynniaw dohnud ba mong 
Ka thie te ka Sngi ka dang kwah ban jngoh 
Sahnud ban sep noh wat lashai kan prong 

Thylli ka dohnud jingkyrmen ki pdam 
Mangkarong jop thiaw da 'mat shet shukor 
Dei ma nusib sniew ia nga ba ka lam? 

Ne, jingbha lawei ba nga lap dei por? 

Nga shaniah ha Me U Nongthaw jong nga. 
Jingpynlaid jong Me long jinghun shisha. 

NGA WAD 

U lyoh barben u pun da jingpangnud 
Ba saw snem ki laid por ngam shym sngewthuh 
Lano un bthei noh, ban jah ka sahnud? 
Dum buit, ngam lait kren, shiphang nga shu kiuh 
Dak sniew te ka shat ha shyllang ka bud, 

Ha Nongthaw nga dem ban wad ia ka daw 
Kane dei jingrem longrynieng jong nga. 

Dak ki shin syrwet, nga lap bad nga law 
Ka mgiew ka dang eh nga pynieng hangta, 
Sha nurok ka ksew ka lam dohnud sniew 
Namar ha lyndet don kti Blei nylla, 
lai neh ka jingngeit nga long tang ka briew 
Nga wad ia U Blei da dohnud baroh 
Nga khlei la juban ba jinghun nga ioh. 

KA NOH MYNSIEM 

Ka kynjah dei ka lok baieit nga pasiaw, 
Nusib ka pyntroih don ki at ki them 
Jingsti ki paw ha shyllangmat ba diaw 
Por ba la bijai mano ba lah kem? 

la mynta hi ngam kyrmen ban kiew shuh 
Ym don shalyntem ban kyntiew ia nga 
Ban jam katne ka ri shyiap ngam lah shuh 
Ym don ba pynshlur, nga phla nga lynga. 

Duwai ia nga ban ioh biang ia ka bor 
Ka mon bad jingshlur ban ieng sa shisien 
Jingjngai ka haw haw ban wad ngam kot bor 
La nga don ka mon jingangnud shisien. 

Don bok lem ia nga, ngam ju long kumne 
Ngan pyiar la thapniang sa shisien ngan rkhie. 

JINGIEIT KA PYNMONG 

Lada dohnud bashlei kan kren ei ei 
Kan kren kham bha kyntien bathiang u briew; 
Jingsngew ki shlei da bun kiei kiei 
Ym don kyntien pnah ba lah ban kyrsiew. 

Nga tip nga wir, pait dohnud bad kulmar. 

La trei ka jingieit ba phi la tuh noh. 
Shisha, ngam lah ban kyntait, nga sumar 
Nga sliang jingdon ba lung bym iap stai noh. 

Nga thrang tang ia syrngiew ba la jah mgai 
Phi tap lup ryngkat jingieit lung jong phi 
Lada jingieit 'Ka Lam wir', te ka shai 
Nga la shah sliah noh bad jngai na phi. 

To sah bad nga, jingthrang bym lah kylli, 
Jingieit ka pynmong dohnud ka thylli. 

JINGSNGEW BAKHLEH 


Ka burom! Ka lyuh bah, ka riat ba kyan 
Shisien ba ngi hap, kumno ngin kiew pat? 
Ngi hap phikir la jingim ban dang wan 
Jingbhabriew kan duh noh dak kan sah pat. 

Jingim kan long tang drama ba pynmong 
Ki dur kyllain ba khleh milai jaktungl 
Kine - tieng, kmen, thiang, kthang, ssngewsrih - kikhlong? 
Ki pynkynduh ha dohnud ngi khung. 

Ka jingkthang, jingthiang, jingsngewrit bad pang 
Ki dap ha jin gim kum pyntha ri shyiap! 
Katta nang sngewbha, jingkyndit ki phnang 
Jingshisha ka jingim ki eh ban lap. 

Nga phla ba kane dohnud maw ka khlei 
Ki jingsngew bakhleh, Jingieit kaba shlei. 

NGA KULAR 

Jingkynduh ki dung i'a dohnud ba lung 
I mei ba ieit eh nga tip phi kyndeh, 

Phin long khunswet lei hangne ha pyrthei? 
"Lok shisha nga kular ban iai long nga treh". 

Bad I ban nujor ha pyrthei ym lah 
Ban pyntngen ia phi ha pyrthei nga kwah, 
Tang ha jingkyrmen dohnud kin iashem 
Baroh ruh kin duh ha phi jingkynjah. 

Jingeh la ki wan phim riej ban ialeh? 
Jingangnud ba thiang kum um ba phi sliang, 
Ki soh phin lah kheit ba mad na raieh 
Ka kthang na ba sdang khatduh pat kin thiang. 

Tiew pathai phin long jingeh la phi shah 
Nga kular ngan long bad phi mar syndah. 

SHIPA1 BASHLUR 

Ko phi ki shipai ki hynmen ki para 
Da snam ba kordor phi pha la jingim 
Ki pyniap bad siat kum ki bom bula 
Wow! Ri ban iada jingim ki la shim? 

Don seh jingpang ba kham khraw ia kane? 
Ki khmat kum ki khlur ki jrein da ummat 
Hynrei phi pynjah thait ia ki kumne? 

Da jingphuh samrkhie te khatduh phi wiat. 

Phi la phuh haTca Samoi ba biang t am 
Ba khun samla ka Ri kin kynmaw kyndiang, 
La ker kut da nongshun ia phi khun donnam 
Hynrei phim riej phi tur ialeh hi txiang. 

Ka snam jong phi kan iai ud sah shirta! 

Ym tang Ri Khasi hynrei Ri India. 


************* 








